
1. UVOD 


Ovo predavanje retrospektiva je knjige pod gornjim naslovom, koja je izdana i 
promovirana u prošloj godini, 22. lipnja u Varaždinu. 

Dimnjak kao element konstrukcije zgrade iako ne predstavlja po obujmu znatniji 
dio zgrade međutim po svojem značaju i funkciji predstavlja jedan od najvažnijih 
dijelova. 

Potvrdu značaja dimnjaka daje činjenica daje gotovo nezamislivo vidjeti zgradu 
bez dimnjaka koji predstavljaju važan dio u oblikovanju i estetskoj kompoziciji zgrada. 
Kad se tome pridruži funkcija dimnjaka u zgradi tada se još više može glorificirati njegov 
značaj. 

Dimnjaci po svojoj definiciji predstavljaju vertikalne kanale u zgradi izgrađene od 
nezapaljivog i nesagorivog materijala za odvod plinova, koji nastaju sagorijevanjem 
krutog tekućeg ili plinovitog goriva u jednom ili više ložišta. 

Djelovanje dimnjaka u odvodu plinova od sagorijevanja temelji se na razlici u 
težini toplih plinova u dimnjaku i hladnog vanjskog zraka, kao i na razlici tlaka koji je 
prisutan u kanalu dimnjaka i vanjskog atmosferskog tlaka. Navedeno omogućava 
transport plinova od sagorijevanja u atmosferu, što se u praksi naziva vučenje dimnjaka. 

Ova publikacija stvarana je s namjerom da se prije svega stručnjacima, a i široj 
javnosti prezentira dimnjak kao konstruktivni dio zgrada u jednom značenju, a u drugom 
kao sastavni dio arhitekture, oblikovanja i kulture vezane na zgradarstvo. 

Dimnjak je prisutan na zgradama od vremena kada je čovjek počeo graditi 
nastambe, kada je napustio pećinu kao svoje obitavalište i od kada se je počeo služiti 
vatrom. 

Vezano na navedenu činjenicu obrada dimnjaka u ovoj publikaciji seže i u 
prošlost koliko su to omogućili istraženi i sakupljeni podaci. 

Glavni dio dimnjaka koji čini vanjski oblik i kompoziciju zgrade je dio koji je 
izgrađen izvan obujma zgrade, odnosno iznad krova. 

Može se zaključiti da su graditelji u prošlosti zaista imali smisla u oblikovanju 
vanjskog izgleda dimnjaka iznad krovova, koji svojim korpusom i oblikom stvaraju 

ugodnu sliku kompozicije zgrade ne zanemarujući kod toga njegovu osnovnu funkciju 
odvođenja plinova od sagorijevanja u ložištima. 

Osnovni cilj autora ove publikacije je prema tome bio da se ne izostavi stručni 
aspekt dimnjaka i njegov tehnološki značaj već da se prikaže značenje dimnjaka u 
povijesnom kulturnom, oblikovnom i estetskom smislu. Kod takvog pristupa u obradi 
materije dimnjaka nije zanemaren njegov značaj za život čovjeka. 

Jedan publicist je ustvrdio da čovjek bez dimnjaka ne bi mogao funkcionirati i 
živjeti, što znači da bi bio bez vatre, topline i svjetlosti. 


2. POVIJEST I ZNAČAJ VATRE 

Prijenos vatre u čovjekovo obitavalište početak je stvaranja ognjišta na kojem je 
čovjek iskorištavao prednosti vatre. 

Vatra je kemijski proces sagorijevanja gorivih tvari uz prisutnost zraka i kisika 
stvaranjem plamena, koji daje toplinu i svjetlost. 

Zapaliti i koristiti vatru bio je najvažniji korak u nastajanju kulture i civilizacije 
čovječanstva. 

Otkriće vatre u povijesti čovječanstva neprocjenjiv je boljitak u životu ljudi. 

Čovjek je u prošlosti vatru primijetio kao prirodnu pojavu zapaljenja nakon udara 
groma ili erupcije vulkana. Zamijetio je da plamen od vatre daje toplinu i svjetlost, te ju 
je pokušao prenijeti u svoje prirodno obitavalište i tamo je zadržati. 

Povijesni izvori govore da se to desilo u kamenom dobu, što potvrđuju neka 
nalazišta starija od 500.000 godina. Međutim, vatra se koristila mnogo ranije, što 
potvrđuju podaci iz nalazišta iskopina u Gesher Benot Yalagov u Izraelu. U tom nalazištu 
su pronađene nagorjele sjemenke, komadići nagorjelog olova i ogorjelo kamenje od 
ognjišta, čija starost je procijenjena na 790.000 godina. 

Prema grčkoj mitologiji vatronoša je bio Prometej, bog koji je ljudima donio vatru. 



Prvotno su praljudi vatru prenesenu od prirodnog zapaljenja očuvali u svojim 
prirodnim obitavali štima, stoje svakako bilo komplicirano. 

U kasnijem razvoju su sami naučili kako zapaliti vatru, najvjerojatnije 
međusobnim udaranjem kremenih kamena kod čega su nastale iskre, kojima su palili 
suhu travu i drveno iverje. Jednako tako su otkrili da trljanjem suhih komadića drveta 
jedno o drugo dugotrajnim i brzim trljanjem se stvorila temperatura koja je zapalila 
trljajuće komadiće drva. Kod toga su bile potrebne dovoljne količine suhe trave i drva. 


4 









Kada se vatra jednom zapalila održavala se je i čuvala i to je početak stvaranja ognjišta. 
Kod čuvanja vatre morala se voditi briga da plamen ne ugrozi obitavalište tadašnjih ljudi. 
Vatra je tada čovjeku omogućavala: 

• isijavanjem topline zaštitu od hladnoće 

• njenu žar koristiti za pripremu hrane 

• njenu svjetlost za osvjetljavanje u mraku 

• svjetloćom i plamenom zaštitu od divljih zvijeri 

• nj enim plamenom uništavanj e raznih otpadaka 


3. OGNJIŠTE 

Ognjište je mjesto na kojem se je nalazila i ložila vatra. Ognjište je nastalo u 
vremenu kada je naš predak prenio vatru iz prirodnog izvora u svoje prirodno 
obitavalište, pećinu ili neki drugi prirodni zaklon. Prvo ognjište se nalazilo na središnjem 
mjestu obitavališta na kojem seje vatra mogla održavati, to je svakako trebalo biti mjesto 
gdje je bilo omogućeno dovođenje zraka i prirodno odvođenje dima. 

Po svom povijesnom razvoju prvo su se pojavila otvorena ognjišta koja su se 
koristila do vremena kada je pračovjek napustio prirodno obitavalište i počeo graditi 
objekte za obitavanje, do vremena, kada je u objektima koje je gradio za stanovanje 
počeo koristiti zatvorena ognjišta. 

Na slici je prikazano ognjište u Engleskoj iz 14. stoljeća u Sali Penhorst Place. 
Ognjište se nalazilo na sredini prostorije, a ogrjev su bila drva. Ognjište je bilo zaštićeno 
s nesagorivim materijalom, kamenom ili pečenom opekom. 

Otvorena ognjišta vrlo su dugo bila u uporabi, čak i do početka 20. stoljeća, 
naročito u primitivnim i seoskim domaćinstvima. 

Otvoreno ognjište u Engleskoj iz 14. stoljeća 



Otvoreno istarsko ognjište s natkrovljem 

Prostorija s ognjištem najčešće se zvala kuhinja i u europskim stambenim 
naseljima nalazila se u posebnoj produbljenoj prostoriji. Posebno se vodilo računa da ta 
prostorija bude slobodna od dima koji se odvodio kroz otvor na stropu. Takva rješenja 
bila su u 9. stoljeću u Njemačkoj u Vorburgu. 

U ukupnom vremenu srednjeg vijeka kuhinja se arhitektonski nije mijenjala. 

Otvoreno ognjište je bilo jedino rješenje za pripremanje hrane i za grijanje. 
Europske kuhinje bile su tamne, zacrnjene i zadimljene, te su dobile naziv dimne ili crne 
kuhinje. (Slika 25.) 



Stara crna kuhinja s uređajem za kuhanje na otvorenom ognjištu 


Odvajanje posebnog ognjišta za pripremu hrane počelo je pojavom prvih uređaja 
za kuhanje i pečenje hrane. Navedenom pojavom organizirale su se posebne prostorije za 
pripremu hrane koje su nazvane kuhinje. 

Prvi uređaji za pripremu hrane - štednjaci pojavili su se u Japanu u 3. do 6. 
stoljeća u vremenu Kolima. 

Slična ognjišta za pripremu hrane ostala su uporabi stoljećima. Na slici je 
prikazano takvo ognjište iz 16. stoljeća iz Italije. 

Seoska talijanska kuhinja iz 16. stoljeća 


Na slici je prikazana kuhinja iz srednjeg vijeka iz 1505. godine. To su zapravo 
početni štednjaci koji su bili tako oblikovani da su imali i ulogu zagrijavanja prostorije. 
Ovi štednjaci datiraju iz 13. stoljeća, a zadržali su se do 19. stoljeća. 

4. POVIJEST GRIJANJA 


Toplina od plamena vatre koristila se od njenog pronalaska za grijanje u vrijeme 
hladnog vremena. 

Način i tehnologija grijanja od početnog otkrića vatre, pa do danas pratili su 
razvoj ognjišta, odnosno izvorišta vatre radi iskorištenja njene topline za grijanje. 

Pogodnost vatre za grijanje uz svjetlost bio je u povijesti početni oblik primjene 
za zagrijavanje. Vatra je u ognjištima od otvorenih do zatvorenih morala biti pod 
kontrolom zbog njene razorne moći zapaljenja gorivih predmeta u okolini. Taj fenomen 
su naši preci uočili u samom početku korištenja, te su ognjišta imali pod kontrolom i 
njihovu okolinu zaštićivali materijalima koji nisu zapaljivi. Odnosili su se dakle prema 
vatri na način da iskoriste samo njena prednosti. 

Toplina se od vatre može u okolinu prenijeti s fizikalnog stanovišta na 3 načina: 

• odavanjem i prenošenjem topline od toplog izvora na hladnu okolinu putem 
zračnog medija 

• zračenjem toplinskih zraka preko zračnog medija na hladne predmete 

• konvekcijom 


4.1. NAČINI GRIJANJA 

4.1.1. OTVORENO OGNJIŠTE 

Otvorena vatra kao ognjište bilo je tisućama godina glavni oblik grijanja u 
pećinama, zemunicama, sojenicama i zidanim zgradama. 

Otvoreno ognjište 


Ognjišta su uglavnom bila smještena u sredini obitavališta, i u naravi kamenom 
ograđena udubina poda. Dim vatre izlazio je kroz otvore, pukotine ili otvor na krovu. 
Takav način grijanja ostao je najduže u krajevima s umjerenom klimom, posebice 
Engleskoj. 


4.1.2. ZRAČNO GRIJANJE - HYPOKAUST 

Prije više od 2000 godina da bi rimski legionari mogli prezimiti u Galiji razvio je 
rimski trgovac Gaius Sergius Orata sustav grijanja koji je i za današnju tehniku grijanja 
ponovno interesantan i aktualan. Takozvano Hypokaustovo grijanje sastojalo se od 
zagrijavanja zraka opekama grijanih vatrom u posebnoj komori i odvođenja toplog zraka 
kroz međuprostor do poda prostorije koju treba grijati. Kasnije su u zidove ugrađivane 
glinene cijevi kako bi topli zrak strujao prema gore. 

U rimsko doba prisutno je i toplovodno grijanje, korištenjem prirodne vruće 
termalne vode. Vruća termalna voda vodila kroz sustav glinenih cijevi u zidovima i na taj 
način grijala zidove, a preko njih prostorije. 

Takav sustav grijanja pronađen je u rimskim iskopinama u Varaždinskim 
Toplicama. 

Zračno grijanje u rimsko doba (Hypocaustum) 


4.1.3. GRIJANJE PEĆIMA I KAMINIMA 


Peći predstavljaju zatvorena ognjišta, te je grijanje njihovim korištenjem mnogo 
jednostavnije i efikasnije nego što je to kod otvorenih ognjišta. 

Prve peći su se pojavile u 8. stoljeću i bile su zidane od kamena, gline ili opeke. 
Kasnije kada je otkriveno željezo pojavile su se peći od lijevanog željeza (gus-a). 



Zidana peć od kamena 


Željeznolijevana peć 




Sobna peć od lijevanog 
željeza s pećnicom za 
pečenje iz sredine 16. st. 

Prikazana zatvorena ognjišta prvo su se pojavila kao zatvoreno ložište, zatim u 
15. stoljeću kao sobne peći i u 16. i 17. stoljeću zidane kaljeve peći i kamini. 



Peći od lijevanog željeza 



Zidana sobna peć 

Arheološka istraživanja koja su obavljena 2006. godine, za vrijeme gradnje 
poslovno - trgovačkog Centra Kaptol u Zagrebu, pokazala su da je grad Zagreb tijekom 
15. i prve polovice 16. stoljeća bio značajan centar keramičkog obrta odnosno izrade 
keramičkih peći. Na lokaciji Centra Kaptol u Novoj Vesi, koji je otvoren upravo na 
Valentinovo, arheološka istraživanja proveli su stručnjaci Muzeja grada Zagreba i 
Gradskog zavoda za zaštitu spomenika kulture i prirode. Rezultat istraživanja, po 
riječima muzejskog arheologa Borisa Mašića, je pronalazak ostataka radionice za izradu 
keramičkih pećnjaka za kaljeve peći. 

Stručnom analizom pojedinih primjeraka ustanovljeno je daje radionica na Novoj 
vesi djelovala čitavo 15. stoljeće i prvu polovicu 16. stoljeća. Tamo su, osim jednostavnih 
pećnjaka, pronađeni i zahtjevni, sigurno skupi primjerci koje je radionica također 
proizvodila. Među pronađenim pećnjacima, ističe arheolog Mašić, nalaze se i dijelovi 
nadaleko poznate »peći s vitezom«, čiji je izvornik proizveden u kraljevskim radionicama 
Budima između godine 1454. i 1457. Taj skupi i cijenjeni proizvod naručivao se za 
kraljevske i vlastelinske palače diljem Europe. 



Kaljeve peći iz dvorca Trakošćan 

Vrlo atraktivan kamin iz srednjeg vijeka Otvoren kamin s likom dimnjačara iz 


Ludbrega 

Zatvoreni kamin s uređajem od lijevanog željeza 


4.1.4. CENTRALNO GRIJANJE 
4.I.4.I. Centralno grijanje iz 18. stoljeća 

Prvo centralno grijanje pojavilo se u 18. stoljeću i razvio gaje Šveđanin Marten 
Trifvald 1716. godine. To je najstarije poznato centralno grijanje na kruta goriva s 
korištenjem tople vode. Ovo grijanje nije bilo zamišljeno za grijanje kuća već kao 
proizvođač topline za staklenik u engleskom Newcastlu. Vrlo brzo takav oblik grijanja 
počeli su uvoditi bogatiji plemići i građani u svoje dvorce i vile. Zbog skupoće centralnog 
grijanja isto je tek krajem 19. stoljeća postalo kao učestaliji oblik zagrijavanja kuća i 
stanova. 

Korištenjem centralnog grijanja za zagrijavanje prostorija zgrada, radnih, 
proizvodnih i ostalih prostora prisutna su dva sustava grijanja: 

• sustav grijanja toplom vodom 

• sustav grijanja kipućom vodom 

4.I.4.2. Centralno grijanje na lož ulje i plin u 20. stoljeću 

Početkom prošlog stoljeća dolaze na tržište prvi kotlovi koji koriste za gorivo ulje 
i plin. Standard života i stalni rast potrebe grijanja i korištenja tople vode imali su za 
posljedicu razvoj tehnologije centralnog grijanja. Pioniri u razvoju centralnog grijanja 
smatraju se braća Buderus koji su 1920. godine proizveli prve pumpe za provođenje tople 
vode u sustavu grijanja, i time uveli centralno grijanje u višekatne zgrade. 



Sustav cjevovoda za dovod plina do kotla centralnog grijanja 

4.I.4.3. Centralno grijanje korištenjem prirodne energije 


Krajem 20. stoljeća razvijaju se novi sustavi grijanja koji koriste prirodnu energiju. 
Korištenjem prirodne energije razvila su se dva sustava: 

• korištenje temperature tla, zraka i podzemne vode pomoću toplinskih crpki 

• korištenje sunčeve energije - solarno grijanje 

> Korištenje temperature tla, zraka i podzemne vode 

Kod obiteljskih stambenih kuća primjenjuje se način grijanja pomoću toplinskih 
crpki. Toplinske crpke rade na obrnutom principu hladnjaka. Dok se toplina iz hladnjaka 
da bi hladio izuzima iz medija kojeg hladi i ispušta u okolinu, toplinska crpka preuzima 
toplinu iz tla i podzemne vode i pretvara je u korisnu toplinsku energiju za grijanje. Tim 
se načinom grijanja koristi razlika između temperature tla i podzemne vode i vanjske 
okoline, kao potencijalna toplinska energija koja se pomoću specijalnog postrojenja 
upotrebljava za grijanje. 

> Solarno grijanje 

Sunčeva prirodna toplina koristi se za grijanje objekata pomoću specijalnih 
uređaja. Na dijelovima objekata koji su izloženi insolaciji sunca ugrađuju se specijalni 
kolektori obojeni tamnom bojom. U kolektoru se nalazi voda, koja se posredstvom 
sunčeve toplinske energije grije i odlazi u sustav za grijanje. 



Stambeni objekt s ugrađenim solamim kolektorima na krovno pokrovnoj plohi 

Korištenje prirodnih izvora toplinske energije vrlo je racionalno upravo u 
današnje vrijeme kada je neprestano prisutno povećanje cijena energenata; nafte, plina i 
električne struje. Posebno je uporaba ovog sustava grijanja pogodna s ekološkog 
stanovišta očuvanja okoline, jer uopće ne zagađuje okolinu. 

Razvoj sustava grijanja je kontinuirano u dinamičkom tijeku s akcentom na 
korištenje prirodnih izvora topline, kod čega nisu potrebni tradicijski energenti, nafta, 
plin ili električna struja. U tom kontekstu velika se važnost pridaje sunčevoj energiji i bio 
energiji, te se u tom području neprestano događaju nova otkrića. 


5. POVIJEST DIMNJAKA 

Prethodnikom dimnjaka možemo smatrati otvor na najvišem dijelu čovjekova 
prebivališta, koji je služio za odvod dima i čađe. Otvor u krovu nije bio potpuno rješenje 
jer je dimljenje bila česta pojava zbog slabog odvoda ili nepravilnog postupanja s vatrom. 
Zbog toga su prostorije i oprema za loženje i kuhanje bile crne. 

Glavna prostorija rimskih kuća zbog toga je dobila i ime Atrium jer atrium znači 
tamna i čađava prostorija. 

U povijesnom razvoju ljudskog društva uporaba vatre sigurno je najvažniji korak 
tehničkog razvoja uređaja za korištenje vatre i nastanka dimnjaka. Pračovjek je prije 500 
do 750 tisuća godina izumio i izradio primitivni alat za korištenje vatre, koju je prenio u 
nastambe, koje je počeo graditi. Prenošenjem vatre u izgrađenu nastambu moralo se 
izraditi ognjište, osigurati dotok svježeg zraka i mogućnost odvođenja dima i čađe. 

Početno je to bio otvor u krovnoj konstrukciji i to je zapravo trenutak nastanka 
dimnjaka. 

U prvim nastambama je otvor na krovu bio na vrhu zabatnog zida. 

Otvor za odvod dima na vrhu zabatnog zida 

Kasnije se je otvor za odvod dima izvodio na površini pokrova kosog krova u 
blizini sljemena. 



Otvor na krovu za odvod dima od ognjišta koji se nazivao badža 

Iznad otvorenog ognjišta izvodio se koritasti strop s bočnim otvorom s jedne 
strane za usmjerenje odvoda dima u tavanski prostor. Iz tavanskog prostora dim je izlazio 
u vanjski prostor kroz otvor na pokrovnoj površini. 



Koritasti strop poput svoda na ognjištem 

Koritasti strop bio je izrađen od pletera oblijepljen ilovačom radi zaštite od iskara 
i zapaljenja. 


5.1. DRVENI DIMNJACI 

Da se dim ne bi širio po prostorijama, trebalo ga je provesti kanalom u zrak izvan 
kuće. Tako su nastali prvi drveni dimnjaci koji su se kasnije premazivali ilovačom. U 
gradovima u srednjem vijeku su često bili na kućama drveni dimnjaci. 

Drveni dimnjaci su vrlo dugo bili u uporabi i u gradovima su bili prisutni u 
srednjem vijeku, a u selima su se održali mnogo dulje, tako da su na pojedinim kućama 
bili prisutni do kraja 19. stoljeća. 



Drveni dimnjak 



Drveni dimnjaci iz 13. stoljeća 

Prvi dimnjaci bili su izvedeni u krovnom dijelu kuće direktno iznad ognjišta na 
kojem se je ložila otvorena vatra i na posebnim uređajima od metala pripremala hrana. 
Dim i čađa je izlazio iznad ognjišta u tavanski dio kuće i kroz drveni dimnjak u 
atmosferu. 

Drveni dimnjak se početno pojavljuje u 14. stoljeću i traje sve do 17. stoljeća. 

Početkom 17. stoljeća počinju se izvoditi dimnjaci od čvrstog materijala opeke i 
kamena u oblicima koji su se zadržali daljnjih 3 stoljeća. 

Početno su drveni dimnjaci bili izvađani nisko iznad krovne površine, a tek 
kasnije su se izvodili viši prema naputku Gustava Brachmann-a iz Neukirchena kod 
Altmimstera u Nj emačkoj. 

Visina drvenih dimnjaka trebala je biti prema navedenom naputku najmanje 4,00 
m iznad ognjišta, a unutarnja širina 80 - 120 cm. Neki su se drveni dimnjaci u zabačenim 
selima zadržali sve do današnjih dana. 

Početkom 18. stoljeća pomalo se isključuju drveni dimnjaci zbog čestih zapaljenja 
i zamjenjuju masivnim zidanim. U tom vremenu donešeno je u Njemačkoj i Austriji 
nekoliko propisa kojima se zabranjuje izvedba drvenih dimnjaka. 

Zbog opasnosti od požara, Hrvatsko kraljevsko vijeće donijelo je 25. lipnja 1771. 
godine u Varaždinu, tadašnjem glavnom gradu Hrvatske, propise u snazi naredbe da se 
kuće grade od opeke i da im dimnjaci moraju biti iznad kuća, izvedeni od nesagorivog 
materijala. Drveni su se dimnjaci još zadržali do 1792. godine kod samostojećih kuća na 
osami. 


5.2. ZIDANI DIMNJACI 

Opasnost od zapaljenja drvenih dimnjaka dovelo je do primjene i početka 
građenja zidanih dimnjaka. 

Prvi zidani dimnjaci su se najvjerojatnije gradili u kovačnicama u kojima bi se 
drveni dimnjaci od visoke temperature kovačke vatre i iskara koje iz nje izlaze zapalili. 

Na slici je prikazan zidani dimnjak od kamena. Taj je dimnjak iz 10. stoljeća na 
samostanu u Quedlingburgu - Schlossberg. 

Zidani dimnjak iz 10. stoljeća 

Početno su se zidani dimnjaci izvodili od kamena, a kasnije od opeka od pečene 

gline. 

I zidani su dimnjaci predstavljali opasnost za objekte od zapaljenja čađe, koja se 
nakupljala na unutarnjim stjenkama dimnjaka. Naime zidani se dimnjaci u početku nisu 
čistili, te se nakupljena čađa nije odstranjivala, te je došlo do njenog zapaljenja u 
unutrašnjosti dimnjaka. 

U 1580. godini je Kurfirst von Sachsen (Knez od Saksena) u Njemačkoj uveo 
dimnjačara za čišćenje dimnjaka i uveo propis potrebe kontinuiranog čišćenja svih 
zidanih dimnjaka. 

Značajan preokret u gradnji dimnjaka nastao je kada su se počeli graditi zidani 
dimnjaci od nesagorivog materijala, kamena i cigle. Takve su dimnjake gradili najprije u 
utvrdama, samostanima, dvorcima i palačama. Vrh dimnjaka bio je zidan u skladu sa 
stilom koji je prevladavao u to doba. 

Takav način izgradnje dimnjaka održao se stoljećima i uz njegovu funkcionalnost 
bio je odraz klimatskih, povijesnih, kulturnih i socijalnih okolnosti pojedinih krajeva, 
graditelja i vlasnika. 

Seoska kuća iz Schvarzwalda s ognjištem i dimnjakom 

Vrsta materijala kod izrade krova kroz povijest grijanja i dimnjaka imala je utjecaj 
u gradnji dimnjaka vezano na njegov presjek, odnosno površinu svijetlog otvora. 

Kod krovova pokrivenih slamom ili drvom presjek dimnjaka morao je bili veliki 
da bi smanjio uzgon, odnosno zajedno s dimom spriječio izlaz iskri od vatre. Istovremeno 
takvi stari dimnjaci omogućavali su ulazak dimnjačara u dimnjak za njegovo čišćenje. 
Takvi dimnjaci zvali su se švedski dimnjaci (prolazni dimnjaci) i zbog velikog presjeka 
imali su slabiji uzgon. 

Kada govorimo o dimnjaku kao masivnom dijelu građevine, onda ga smatramo 
cjelovitom konstrukcijom koja se sastoji od sljedećih dijelova: 

• priključak ložišta na konstrukciju dimnjaka 

• dimovodna cijev za odvod plinova koji nastaju kod sagorijevanja 

• otvor s vratašcima za reviziju i čišćenje dimovodne cijevi na najnižem dijelu 

dimnjaka i na najvišem dijelu građevine na tavanu ili krovu 

• završetak dimnjaka iznad, odnosno na samom krovu 

• dimnjačka kapa na gornjem završetku dimnjaka. 

Navedeni dijelovi dimnjaka nazivaju se dimovodna instalacija. 

Najupečatljiviji dio dimnjaka uvijek je bio njegov vidljivi završetak na krovu 
građevine. Taj dio dimnjaka uvijek je pratio arhitektonsko i oblikovno rješenje građevine 
i stvarao graditeljski sklad ukupnog korpusa zdanja. 

Dimnjak zapravo personificira građevinu sa svojim završetkom, te ustvari 
predstavlja njenu krunu. 

Na sljedećim slikama su prikazani zidani dimnjaci od 12. do 16. stoljeća. 



Zidani dimnjaci iz 12. stoljeća iz Loire 
iz Francuske 



Zidani dimnjaci kamenom iz 14. stoljeća 



Zidani dimnjak iz 13. stoljeća 
u Francuskoj 



Zidani dimnjaci od kamena iz 14. 


stoljeća iz Normandije u Francuskoj 

Zidani dimnjaci iz 15. stoljeća 
iz Engleske 



Zidani dimnjaci u Tudor stilu 
iz 16. stoljeća iz Engleske 


Na slikama su prikazani završeci novijih dimnjaka iz Portugala, koji kao njihova 
kruna čine simbol vrha zgrade i zaista predstavljaju umjetnička djela svojeg vremena. 



Završeci većih dimnjaka iz Portugala 

Završeci dimnjaka dvorca Thornbury 
iz 1514. godine 



Neobičan završetak dimnjaka 
dvorca Malath u Donjem 
Miholj cu iz 1818. godine 


5.3. MASIVNI DIMNJACI NOVIJEG VREMENA 

Dimnjaci građevina visoko gradnje razvijali su se sukladno s razvojem tehnologije 
grijanja, tehnologije građenja, vrstom goriva i ljudskim standardom. 

Dimnjak, a posebno njegov završni i vidljivi dio bio je uvijek sastavni dio 
oblikovne arhitekture zgrade. 

Polovicom 20. stoljeća građevinarstvo prešlo je od tradicijskog sustava zidanja 
dimnjaka na montažni sustav, ugradnju prethodno fabriciranih dimnjačkih elemenata. 

Današnji moderan dimnjak zadovoljava svojom univerzalnošću mogućnosti 
promjena tipova ložišta i vrste goriva. 

Rješenje dimnjaka iznad krova u Moderno rješenje završetka dimnjaka 

današnjem vremenu 



Dimnjak centralnog grijanja stambene zgrade 


5.4. INDUSTRIJSKI DIMNJACI 

Industrijski dimnjaci se grade na velikim kotlovnicama, toplanama, ciglanama i 
sličnim industrijskim objektima gdje je potrebna visoka temperatura za proizvodnju, 
tople vode, vodene pare, odnosno gdje je potrebno u proizvodnom procesu industrijske 
proizvodnje 


27 










Industrijski dimnjak termoelektrane u Plominu 


6. ZNAMENITOSTI I DOGODOVIŠTINE VEZANE ZA 
DIMNJAK 

Dimnjaci kao neizostavni i oblikovni dijelovi građevina visokogradnje 
predstavljaju prepoznatljivi element koji karakterizira obitavalište ljudi od prapovijesti do 
danas. 

Dimnjaci su u kontekstu navedenog od svog nastanka, pa do danas svakako 
građevinski dio zgrada u kojima obitavaju ljudi, ali i značajni kulturološki element vezan 
na mnoge znamenitosti i dogodovštine koje su vezane na njih. 

Većina znamenitosti i dogodovština povezane su s ugodnim okolnostima u 
odnosu na život ljudi, a pojedine predstavljaju i neugodne pojave. 

Znamenitosti i dogodovštine su neposredno povezane s prilikama življenja ljudi u 
svojim nastambama. Kako su se te dogodovštine javljale u tijeku prošlosti sastavni su dio 
ljudskog društva, pa na taj način predstavljaju značajnu kulturološku i povijesnu 
vrijednost i svakako imaju obilježje narodnog blaga. 

Autor obrađuje i predstavlja znamenitosti i dogodovštine, koje su se istraživanjem 
mogle saznati iz narodnog predanja i dostupne literature. Vjerojatno postoje još neke 
dogodovštine koje su vezane uz dimnjak građevina, međutim najvažnije su obrađene i 
prikazane. 

6.1. OGNJIŠTE 


Pojam ognjište predstavlja mjesto gdje se loži vatra u nastambi s ciljem korištenja 
pozitivnih prednosti i blagodati vatre. 

Naziv ognjište ima poseban značaj jer predstavlja simbol življenja ljudi na 
određenom lokalitetu u rodnom domu. 

Mnogi pisci su opisivali ognjište kao element iskonske pripadnosti svojoj rodnoj 
grudi - rodnom domu. 


6.2. SREĆA 

Dimnjak zajedno s ognjištem, odnosno ložištem personificira sreću u prvom redu 
u odnosu na korištenje pozitivnih prednosti vatre za grijanje i pripremanje hrane. Sreća se 
u narodnom predanju simbolizira s dimnjačarom koji čisti i kontrolira dimnjake. Smatra 
se da će se u susretu s dimnjačarom i prihvaćanjem za gumb svojeg odijela dogoditi 
sreća. Taje pojava vjerojatno vezana uz dimnjačara koji održava dimnjake i na taj način 
sprečava nezgodu koja bi se mogla dogoditi kod neodržavanih i nečistih dimnjaka, 
najčešće pojavom zapaljenja koje bi uništilo nastambu. 

Dimnjačar je uvijek bio rado viđena osoba u kući i uvijek je ukućane evocirao na 

sreću. 

Dogodovština sreće povezana s dimnjakom i dimnjačarom je i običaj čestitanja 
dimnjačara ukućanima kuća kod kojih čisti i održava dimnjake prigodom Božića i Nove 
godine, prigodom čega je darovao kalendar za iduću godinu. 

Prikazanje poster s dimnjačarom, koji je simbol sreće, a na sljedećoj slici čestitka 
dimnjačara za Novu Godinu. 

Poster s dimnjačarom iz 1906. godine Čestitka dimnjačara za Novu Godinu 

iz Darde 


6.3. SVJETLO 

Svjetlo je jedan od vrlo važnih elemenata izvora života, koje se koristilo kao 
prirodna pojava u vrijeme mraka. 

Prije pronalaska vatre kao prirodne pojave, ljudi su u noćnom vremenu živjeli u 
mraku. Pojavom vatre došli su do svjetlosti koja je uvelike poboljšala uvjete života kada 
nije bilo danjeg svjetla. Prva osvjetljenja svakako su bila otvorena ognjišta, koja su 
osvjetljavala prostoriju u kojoj su se nalazila. 


6.4. TOPLINA 

Izgaranjem goriva na ognjištima i ložištima reproducira se toplina koja je 
neophodna za življenje u zimskom i hladnom vremenu. Toplina je svakako neophodna u 
životu ljudi, te se njenom pojavom znatno povećao standard življenja. 

Toplina koja se reproducira vatrom u prvo je vrijeme služila samo za grijanje, da 
bi se kasnije upotrijebila za pripremu hrane i kuhanje. Praljudi su utvrdili da je hrana 

tretirana na vatri i njenoj toplini mnogo ukusnija za jelo nego prijesna, kojom se do tada 
hranili. 


6.5. IZVOR ŽIVOTA 

Dimnjak preneseno možemo nazvati izvorom života jer svojom konstrukcijom 
omogućuje korištenje vatre u ložištima nastambe. 

Spomenuti elementi svjetlosti i topline koje daje vatra kroz sustav ložišta i 
dimnjaka u nastambama značajan su dio standarda življenja. Tom konstatacijom se 
potvrđuje činjenica da je dimnjak element koji uvelike sudjeluje u ostvarenju izvora 
života. 

Tu konstataciju potkrepljuje tradicijsko tumačenje i vjerovanje prema djeci daje 
njih donijela roda i unijela u kuću spuštanjem kroz dimnjak. Navedena činjenica 
potvrđuje činjenicu daje dimnjak izvor života. 


6.6. RAĐANJE DJECE 

U narodnom predanju je postojala krilatica da rode donose djecu. Simbolički 
prikaz rađanja je bio vezan uz dimnjak jer su rode djecu donosile do kuća i spuštale ih u 
kuće kroz dimnjak. Takvo predanje je svakako bilo usmjereno prema maloj djeci od 
strane roditelja koji su ih uvjeravali da ih je donijela roda. 



Rode na dimnjaku kao simbol donošenja novorođenčadi 

Hoće li se rode izroditi? 


Kad se još trava ručno kosila 
Roda je djecu po kućama raznosila. 

Mama joj nije ni želju pravo izustila 
Već je ptica dijete kroz dimnjak spustila. 

Donijela bi roda 
Budućeg princa, 

Kapetana broda 
Ili neko drugo lice, 

Što bi već tko naručio od ptice. 

Danas, rode samo što se ne izrode 
Jer djecu mame donose same. 

Ali roda i dalje na dimnjaku čuči, možda ipak netko dijete naruči! 

Navedena činjenica također naglašava daje dimnjak izvor života jer je kroz njega 
ulazio u kuću novi život. 


6.7. DIMNJAK SIMBOL DARIVANJA DJECE 

Dimnjak se spominje kao simbol i dio stambene zgrade kroz kojeg razni 
darivatelji prigodom pojedinih svetkovina unose darove za malu djecu. Svetkovine 
prigodom koji h se navedeno događa je blagdan svetog Nikole i blagdan rođenja Isusa - 
Božić kada djecu daruje djed Božićnjak prema zapadnom vjerovanju ili Djed Mraz prema 
istočnom vjerovanju. 

Darivanje djece preko dimnjaka stara je tradicija i narodno predanje koliko je i 
staro kršćanstvo. 

Sveti Nikola je bio biskup i svetac, umro je 6. prosinca 327. godine, kada mu je 
ujedno i spomendan i ujedno dan darivanja djece. 

Priča o Svetom Nikoli i njegovom tajnom darivanju zlatnika ocu koji nije mogao 
pošteno ženiti svoje tri kćeri, završava kada se je Nikola popeo na krov kuće i zlatnike 

bacio kroz dimnjak. Kako su se na otvorenom ognjištu sušile čarape, zlatnici su pali u 
njih, i otuda dolazi običaj stavljanja poklona u čarape ili čizme. 

Djed Božićnjak donosi djeci darove za Božić prema predanju katoličke, 
protestantske i pravoslavne vjere, spuštanjem darova kroz dimnjak u kamin. 

Djed mraz je lik darivatelja za Novu godinu uz spuštanje darova kroz dimnjak u 

kamin. 




Donošenje i spuštanje darova kroz dimnjak 


Djed Božićnjak na krovu uz dimnjak 


Vezano za darivanje djece o Božiću posebno su prisutni običaji u Velikoj 
Britaniji, Francuskoj i Italiji. 

• U Velikoj Britaniji Santa Claus ili Djed Božićnjak 25. prosinca donosi poklone 
kroz dimnjak. 

• U Francuskoj djeca na Badnjak pokraj kamina (peći) ostavljaju očišćene cipele i 
jedva čekaju da prođe noć, jer će ih ujutro dočekati pokloni od Djeda Božićnjaka. 

• U Italiji La Befana - vještica dolazi kroz kamin i dijeli poklone djeci u čarape 
obješene iznad ognjišta. La Befana je najštovanija legenda u Italiji, koja se slavi 
na katolički blagdan Sveta tri kralja 6. siječnja. Ognjište je simbol pročišćenja 
elemenata vode i zraka. 

Dobroćudna vještica La Befana 


6.8. ULOGA DIMNJAKA U IZBORU SVETOG OCA-PAPE 

Poznato je da je dimnjak povezan s izborom svetog oca Pape. Nakon što kardinali 
koji biraju Papu nakon vijećanja izaberu papu iz dimnjaka zgrade u kojoj se obavlja 
biranje pojavi se bijeli dim koji označava daje odluka donešena i daje izabran novi Papa. 



Dimnjak iz kojeg se pušta dim kod izbora Pape 


Rezultati glasovanja za izbor novog pape, prema tradiciji, biti će vidljivi prema 
boji dima koji će izlaziti iz dimnjaka postavljenog na krovu Sikstinske kapele u kojoj se 
održava glasovanje kardinala. Crni dim se pojavljuje u slučajevima kada nije biti 
postignuta većina i papa nije izabran, a bijeli dim kada je papa izabran. 

Dim se dobiva paljenjem listića u posebnoj peći koja se prvi puta koristila u tijeku 
konklava 1939. godine. Peć je od lijevanog željeza, ovalnog oblika, visine oko lm i 
obujma 45cm. U donjem dijelu peći su vratašca za potpalu, a na gornjem dijelu vratašca 

kroz koja se ubacuju dokumenti za paljenje. Na peći su ugravirani datumi konklava s 
izborom pape. 

Crni dim se dobiva paljenjem glasačkih listića i bilježaka kardinala, a bijeli dim 
listića i mokre slame. Koriste se i pomoćni uređaji da se pojača vidljivost dima. Putem 
toga uređaja koji je spojen na isti dimnjak kao i peć, puštaju se posebni dimovi u trajanju 
od nekoliko minuta čija boja naravno ovisi o ishodu glasovanja. 

Zbog velike tajnovitosti oko izbora pape, vanjski svijet može znati što se događa 
unutar Sikstinske kapele samo po dimu koji dva puta dnevno izlazi iz dimnjaka na vrhu 
kapele, a koji mogu vidjeti vjernici okupljeni na trgu Svetog Petra u Vatikanu. 

Nakon bijelog dima jedan od najuglednijih kardinala izlazi na središnji balkon, 
ispred bazilike Svetog Petra i objavljuje vjernicima: „Hamebus papam!“ IMAMO PAPU! 


6.9. DIMNJAK KAO SIMBOL NAJA VE NEKOG DOGAĐAJA 

U nekim zemljama se pojava dima iz dimnjaka kuće oglašava određena najava. U 
prošlosti su žene rađale djecu uglavnom kod kuće, pa kada se rodilo dijete kao nova 
prinova u kući, to se okolini najavilo puštanjem dima iz dimnjaka. Isto tako se pojavom 
dima iz dimnjaka najavljuje da je gospodar kuće odsutan ili kada se je nakon dužeg 
izbivanja od kuće vratio (Danska). 


6.10. DOGAĐANJA U SNOVIMA LJUDI VEZANIM ZA DIMNJAK 

Onirizam ili tumačenje snova već je dugo prisutno u sanjaricama koje tumače 
snove vezane za dim, dimnjačara i dimnjak. 

DIM 

Vidjeti dim - primit ćete vijesti od osobe koju dugo niste vidjeli 

Bijeli dim - počast 

Crni dim - donosi nesreću 

Svjetliji dim - manje brige 

Tamniji dim - veće brige 

Vidjeti zajedno dim i paru - očekuj nešto nepovoljno 

Dim koji se diže u zrak - imate sretan obiteljski život, a teškoće kojima ste sada 
zaokupljeni uskoro će nestati 

Ako vjetar tjera dim u desnu stranu - postojeće probleme riješit ćete, ali uz velike teškoće 
Ako vjetar tjera dim u lijevu stranu - problemi su nepremostivi 
Ako je kuća puna dima - imate pritajene neprijatelje 

DIMNJAČAR 

Dimnjačar - vjesnik važnog događaja 

Razgovarati s dimnjačarom - oslobodit ćete se neke sumnje 

Dimnjačar da radi - očekuje vas sreća u ljubavi i poslu 

DIMNJAK 

Vidjeti dimnjak - napredaj u poslu 

Dimnjak iz kojeg izlazi dim - velika obiteljska sreća 

Dimnjak bez dima - teškim i napornim radom ostvarit ćete sve svoje planove 
Požar u dimnjaku - očekuje vas žestoka svađa u kući 
Srušeni dimnjak - očekuju vas veliki izdaci 


6.11. KULTURNO STVARALAŠTVO VEZANO UZ DIMNJAK 

Dimnjak je često spominjan u mnogim područjima kulturnog stvaralaštva, što 
dokazuje daje vrlo značajan i važan dio zgrada. 

Podastrijet će se nekoliko primjera spominjanja dimnjaka u kulturnim 
događanjima. 

6.11.1. KNJIŽEVNA DJELA 


Mnogi literati spominju dimnjak u svojim djelima ili događaje vezane uz njega 
kao vitalni simbol kuće. 


Anica i Maja Gjerek 

Anica Gjerek rođena je 1935. godine u Koprivnici, te je zajedno sa svojom 
kćerkom Majom objavila više knjiga od čega 5 za djecu. 

U knjigama za djecu objavljena je knjiga - roman BIJELI DIMJAČAR koju je 
izdala kuća ,,Znanje“, biblioteka Stribor u Zagrebu 1997. 

Roman „Bijeli dimnjačar“ koji su zajedno napisale Anica i Maja Gjerek nagrađen 
je 1999. godine u Italiji zlatnom medaljom za književnost i međunarodnom nagradom 
zemalja Alpe - Jadran. 

Anica Gjerek je spisateljica za djecu i odrasle i član je Društva hrvatskih 
književnika od 1985. godine. 


Edward Benjamin Britten 

Benjamin Britten rođenje 1913. godine u Lowestoft, Suffolk u Engleskoj i vrlo je 
poznat i značajan engleski književnik. Napisao je mnoga interesantna književna djela 
među kojima i djelo MALI DIMNJAČAR. 

Poznatija su mu djela: 

• Peter Grimes 

• Otmica Lukrecije 

• San ivanjske noći 

• Mali dimnjačar 

• Mladićev vodič kroz orkestar 

Za svoja djela primio je značajne nagrade Grammy 1963. godine i Soning 1968. godine. 

Zlatko Tomičić 

Književnik Zlatko Tomičić rođen je 1930. godine. Iz opusa brojnih književnih 
djela zajedno s ilustratorom Rolandom Gambirožom napisao je knjigu VESELI 
DIMJAČAR koju je izdala Školska knjiga 2003.godine u Zagrebu. Knjiga spada u seriju 
slikovnica „Što ću biti kad odrastem“. Sadržaj knjige opisuje dječaka Andriju, sina 
dimnjačara. Dječak Andrija, dimnjačarov sin, primio je hitan poziv da u Visokoj ulici 
gori dimnjak. Njegov tata nije bio kod kuće, pa je Andrija odlučio uzeti stvar u svoje ruke 
i priskočiti u pomoć. Duhovita i pustolovna pričica, popraćena veselim ilustracijama 
ilustratora Rolanda Gambirože upoznat će malene sa važnim zanimanjem dimnjačara i 
njemu pripadajućim radosti. 


6.11.2. FILMSKA DJELA 

Mnogi filmovi u svom sadržaju prikazuju dimnjačare i čišćenje dimnjaka na 
krovovima zgrada od kojih je najznačajniji film MARY POPPINS. Taj film je poznati 
američki mjuzikl kojeg je producirao Walt Disney 1964. godine na osnovi filma Mary 
Poppins, a autor P.L. Travens je napisao seriju dječjih knjiga u kojima se spominju 
dimnjak i dimnjačari. Film je ilustrirala Mary Shepard, a autori pjesama i glazbe su 
Richard M. Sherman i Robert B. Sherman, a snimljen je i dovršen 1964. godine. Film 
prikazuje dimnjačare na krovu uz dimnjake. 



Detalj scene iz filma Mary Poppins 

6.11.3. TELEVIZIJSKA SERIJA 


U vrlo interesantnoj aktualnoj muzičko humorističkoj seriji NAD LIPOM 35; 
,,JEL ME NETKO TRAŽIO“ simbol serije je dimnjak. 



Prikazom dimnjaka, kraj kojeg prostruji zračna struja započinje i završava serija 
svaki tjedan, a pojavljuje se i u tijeku prikazivanja serije nakon prikazivanja reklama. 


6.11.4. OPERE I PJESME 

Naš poznati kompozitor, libretist i režiser Ivo Tijardović (Slika 114.) iz Splita 
ostvario je brojna glazbena djela, operete, mjuzikle i opere. Najpoznatije njegovo djelo je 
popularna opereta Splitski akvarel u kojem na vrlo živopisan način predstavlja Split, 
njegove građane i njihov način življenja. 

U operi „Dimnjaci uz Jadran“ (Schornsteine an der Adria) koja je napisana 1951. 
godine u Zagrebu predmet sadržaja su dimnjaci. 

U daljnjem tekstu navedene su glazbena djela glazbenika Ive Tijardovića. 

Operete: 

• Pierrot lio, 1922 Split 

• Mala Floramye („Die kleine Floramye“), 1926 Split 

• Splitski Akvarel, 1928 Split 

• Zapovijed maršala Marmonta („Der Befehl des Marschalls Marmont“), 1929 Split 

• Jurek i Štefek, 1931 Zagreb 
Mjuzikl: 

• Katarina Velika, 1929 Zagreb 
Opere: 

• Dimnjaci uz Jadran („Schornsteine an der Adria“), 1951 Zagreb 

• Marko Polo, 1960 Zagreb 

• Dioklecijan, 1963 Zagreb 

Ivo Tijardović rođen je 18. rujna 1895. godine u Splitu, a umro je 19. ožujka 
1976. godine u Zagrebu. 



Bista glazbenika Ive Tijardovića 

U mnogim pjesmama spominju se dimnjačari i dimnjaci kod čega je vrlo poznata 
vesela i humoristična pjesma ,,Dimnjačar“ koju vrlo uspješno interpretiraju Stjepan, Dimi 
Stanić i Barbara Trohar. 

Pjesma Dimnjačar Štef uvrštena je u hrvatske vječne pjesme. Pjevaju: Stjepan 
Dimi Stanić i Barbara Trohar. 

„Jel dimnjačar 


Mlad ili star, 
Svakoj pećki zna 
Popraviti kvar...“ 

6.11.5. DRAMSKA DJELA 


Nezaobilazno je ne spomenuti veselu i humorističnu monodramu ,,Dimnjačar“ 
koja je stvorena u Varaždinu. Prvi interpretator je bio amaterski glumac Miro Kelek. 
Nakon njega je tu monodramu uz doradu interpretirao poznati varaždinski i hrvatski 
dramski glumac Ljubomir Kerekeš. 



Dramski glumac Ljubomir Kerekeš 

Dramski glumac Ljubomir Kerekeš rođen je u Varaždinu 16. siječnja 1960. 
godine. U spomenutoj monodrami glumi dimnjačara Štijefa na izrazito originalan, visoko 
umjetnički i popularan način s oduševljenjem publike kojoj se prikazuje. 


6.12. FILOZOFIJA DIMA 

U životu ljudi ima bezbroj izreka i natuknica koje su vezane uz dim. 

Dim nastaje sagorijevanjem, pa je sasvim razumljivo: gdje ima dima, ima i vatre. 
Tko se dima ne nadimi, taj se vatre ne nagrije. Kojiput je gust, crn, smrdljiv, a kojiput 
bijel, bezmirisan, prozračan, pogodan da se njime izrazi što nestalno i nesigurno (dim na 
vjetru) ili već propalo (otići u dim). Daj mi jedan dim, kažu žicari koji radije puše tuđe 
cigarete nego svoje i potom zdime, odmagle. Dim može biti vrlo koristan, npr. dimna 
zavjesa, kojom se vojska štiti od neprijatelja, no u ustima lažaca i prevaranata znači 
prikrivanje pravih namjera, obmanjivanje (prodavati dim). I kandidati za papu sa 
svekolikim katoličanstvom iščekuju kada će iz konklave (lat. cum preko con: s + daviš: 

ključ), zatvorenoga prostora u kojem se okupilo 80 kardinala da izaberu novoga papu, 
prokuljati dim - bijeli znači da je papa izabran (Habemus pontificem). S dimom (ni u 
crkvi) još nismo gotovi. Od ie. *dh"mos (prvotno ono što isparavanjem poprima veći 
opseg), preko grč. thy-mds (dim; ali i dah, duh, duša), razvio se oblik thymiama od gl. 
thymiao, palim kad, kadim. Odatle nam tamjan. Ali i majčina dušica, timijan. Duša (duh 
+ ta) prvotno je značila dihanje, životnu silu. Kad te sile nestane, čovjek više ne diše. 
Izdahnuo je. Ispustio dušu. 


6.13. POREZ I DIMNJACI 


Iz prošlosti je poznat namet, odnosno porez za kuće zvani DIMNJAČARINA koja 
se je plaćala prema broju dimnjaka na kući. Iz ove činjenice evidentna je važnost 
dimnjaka koja seže u nedaleku prošlost prema kojoj su dimnjaci bili mjerilo za 
određivanje visine poreza koji se plaćao za zgrade. Porez vezan uz dimnjake nazivan je 
još dimni ca, podimščina, dimnjako vina, dimnjarina ili ognješćina. 


6.14. SLATKIŠI I DIMNJAK 


Dimnjak je povezan i sa slatkišima. Poznati bomboni NEGRO nazvani kao čistač 
grla ili odžačar grla, koje je počela proizvoditi 50-ih godina 20. stoljeća tvornica Pionir iz 
Subotice. Na vrećici je bio nasmijan lik dimnjačara s dugačkom žicom i kefom, kojima 
rošta po dimnjaku da mu stvori dobar cug, odnosno da dobro povuče. Kasnije je tvornica 
Kraš iz Zagreba proizvodila BRONHI bombone, koji su također pročistači grla uz tada 
poznati reklamni spot „LAKŠE SE DIŠE“. 


Negro bomboni 

6.15. DIMNJACI I VJEŠTICE 


U doba kada su se proganjale i osuđivale vještice, te spaljivale na lomačama, 
njihovo postojanje vezano je s dimnjakom. 

Prema tadašnjem nerealnom i primitivnom vjerovanju u postojanje vještica koje 
su se sudski proganjale, vladalo je mišljenje da su vještice letjele po zraku na metli i 
ulazile i izlazile u kuće kroz dimnjake. 

U 18. stoljeću za vrijeme vladavine austrijske carice Marije Terezije došlo je do 
osvješćenja pa je ukinut zakon o vješticama i prestalo njihovo proganjanje. 


6.16. DIMNJACI, VILE I ZLI DUHOVI 

U prošlosti za vrijeme vladavine primitivizma kada su ljudi vjerovali u postojanje 
duhova, zlih demona i vila smatralo se da oni ulaze u kuće kroz dimnjak. 

Razumljivo je da se dimnjak smatrao mjestom ulaza tih izmišljenih prikaza jer je 
dimnjak bio otvoreni dio kuće na krovu. Ova činjenica uz ostale potvrđuje koja se 
važnost pridavala dimnjaku. 


6.17. ARHITEKTONSKO OBLIKOVNI ZNAČAJ DIMNJAKA 

Vanjski dio dimnjaka iznad krova zgrade pripada korpusu čitavog objekta i s 
cjelovitim vanjskim oblikovanjem čini arhitektonsku cjelinu čitavog objekta. 

Da korpus dimnjaka sa svojim gabaritom i oblikom mora biti estetski komponiran jer 
treba zgradi dati ugodu i kvalitetno uklapanje u okolinu. Konstrukcije i oblici dimnjaka u 
prošlosti su slijedili razvoj arhitekture i oblikovanja, svoga vremena, a svakako trebaju 
danas slijediti trend aktualne arhitekture. 

6.18. PAKOSTI U IZVEDBI DIMNJAKA 


U praksi se znalo dogoditi da dimovodni kanali ne propuštaju plinove od 
sagorijevanja goriva u ložištima i unatoč kontrole puštanjem metalne kugle u dimovodni 
kanal. 

Razlog takvoj situaciji bila je ugradba pustenog šešira razrezanog na režnje. U 
dijelu dimnjaka šešir seje ugradio s klobukom okrenutim prema dolje s tim da seje obod 
ugradio u horizontalne spojnice zidanog dimnjaka ili u horizontalne spojnice montažnih 
elemenata dimnjaka. 

Kontrolom s metalnom kuglom, kugla je slobodno prolazila kroz dimovodni kanal 
bez otpora, a kanal je i dalje bio zatvoren za prolaz dimnih plinova. 


6.19. FUNKCIJA DIMNJAKA 

Već je uvodno navedena temeljna funkcija dimnjaka u obliku vertikalnog kanala 
izgrađenog od nezapaljivog i nesagorivog materijala za odvod plinova koji nastaju 
sagorijevanjem raznih goriva u jednom ili više ložišta. 


6.20. STABILNOST DIMNJAKA 

U vrijeme kataklizmi koje su se događale na zgradama bilo zbog oštećenja 
vatrom, potresom, bombardiranjem ili granatiranjem posljedica je bila devastiranje i često 
rušenje zgrada. 

Kod devastiranja ili rušenja zgrada dimnjaci su obično ostali stajati s malim ili 
većim oštećenjem. Ova činjenica govori o stabilnosti dimnjaka, koji se najčešće izvode 
kao samostalne vertikalne konstmkcije. 

6.21. NAJVIŠI DIMNJAK NA SVIJETU 


Najviši dimnjaci na svijetu su industrijski samostojeći dimnjaci uglavnom 
dimnjaci toplana i elektrana. 

Na slici je prikazan najviši dimnjak na svijetu. To je dimnjak termoelektrane u 
Ekibastuzu u državi Kazahstan. Dimnjak je visok 419,7 m izgrađen 1987. godine. 



Najviši dimnjak na svijetu u Ekibastuzu u Kazahstanu visok 419,7m 

Na sljedećoj slici nalazi se najviši dimnjak u našoj zemlji, u Hrvatskoj, visok 
340m, koji je dvanaesti po visini u svijetu. 



S visinom od 340m dimnjak TE Plomin najviši je u Hrvatskoj 

6.22. NEOBIČNI OBLICI DIMNJAKA 


Pojedini završeci dimnjaka mogu imati potpuno neobične i posebne oblike 
predstavljajući atraktivnu sliku konstrukcije čime je dobiven apstraktni oblik građevine 
na čijem se krovu nalaze. Španjolski arhitekt - modernist Antonio Gaudi konstruktor je i 
oblikovni stvaralac mnogih ultraekstravagantnih završetaka dimnjaka u Barceloni. Rođen 
je 25. lipnja 1852. godine, a umro je 10. lipnja 1926. godine. 

Na slikama su prikazani oblici završetaka dimnjaka prema rješenju arhitekata 
Gaudija. 



Detalji završetaka na dimnjacima arhitekata Gaudija 

Dimnjaci arhitekata Gaudija 


6.23. DIMNJA Cl I POŠTANSKE MA RK E 

Impozantna oblikovna rješenja završetaka dimnjaka španjolskog arhitekta Gaudija 
ovjekovječana su na prigodnim poštanskim markama, kao potvrda njihove 
ekstravagantno sti. 

Portret arhitekata Gaudija 






Dimnjaci na poštanskim markama 


6.24. MUZEJ O DIMNJACIMA 

U Engleskoj u gradu Longport-u postoji muzej dimnjaka koji ima dokumentaciju 
više od 800 kuća s dimnjacima. U muzeju ima izloženo oko 400 različitih oblika 
dimnjaka. 

Prikaz pojedinih eksponata u muzeju dimnjaka u Longportu u Engleskoj 


7. DIMNJACI POJEDINIH KRAJEVA HRVATSKE NA 
STARIM GRAĐEVINAMA 

7.1. UVOD 

Hrvatski krajevi posjeduju vrlo bogato narodno blago graditeljske baštine koje je 
obilježeno vrlo vrijednim arhitektonsko oblikovnim rješenjima zgrada s dimnjacima kao 
njihovim krunama, koje posebno obilježuju svoje zgrade kao njihov zajednički i sukladni 
završni oblik. 

Sreća je da su mnogi dimnjaci diljem naše zemlje očuvani i svjedoče povijesno 
vrijeme, stil i arhitekturu kada su izgrađeni. 

Već je ranije bilo spomenuto, da je dimnjak kruna graditeljskog objekta, koja 
označava njegov vrh i predstavlja skladnu u ukupnu kompoziciju građevine. 

Kako bi čitatelju ove publikacije lakše bilo pratiti bezbrojna rješenja i oblike 
dimnjaka nastojalo se ih je sistematizirati i svrstati po pojedinim dijelovima ili 
pokrajinama naše lijepe Hrvatske. 

Dimnjaci će zajedno s dijelovima njihovih zdanja biti svrstani u slijedeće dijelove 
naše zemlje: 

1. Sjeverozapadna Hrvatska i Zagreb s okolicom 

2. Slavonija 

3. Lika i Gorski Kotar 

4. Istra i Primorje s otocima 

5. Dalmacija s otocima 

6. Dubrovnik s okolicom i otocima 

7.2. POSTO JEČI DIMNJACI NA STARIM GRAĐEVINAMA 

Uvodno je u ovom poglavlju spomenuto da će se prezentirati dimnjaci po 
pojedinim krajevima Hrvatske, što je predmet ovog poglavlja. 

Prikaz dimnjaka je tako organiziran da je za svaki kraj Hrvatske izrađena lista 
dimnjaka s naznačenim brojevima i gradovima i mjestima u kojima se nalaze. 


7.2.1. DIMNJACI SJEVEROZAPADNE HRVATSKE, ZAGREBA I 
OKOLICE 

U ovom dijelu Hrvatske prikazano je 77 dimnjaka u slijedećim mjestima: 
Bedekovčina, Bjelovar, Čakovec, Karlovac, Križevci, Lepoglava, Ozalj, Samobor, 
Trakošćan, Zabok, Zagreb, Zlatar, Varaždin i Varaždinske Toplice. 


7.2.2. DIMNJACI SLAVONIJE 

U ovom dijelu Hrvatske prikazano je 45 dimnjaka u slijedećim mjestima: 
Bizovac, Daruvar, Donji Miholjac, Ilok, Osijek, Slavonska Požega, Valpovo i Vukovar. 


7.2.3. DIMNJACI LIKE I GORSKOG KOTARA 

U ovom dijelu Hrvatske prikazano je 18 dimnjaka u slijedećim mjestima: Delnice, 
Gornja Dobra, Gospić, Krasno, Lički Osik, Ogulin, Otočac, Plitvice, Skrad, Velebno i 
Vrbovsko. 

7.2.4. DIMNJACI ISTRE I PRIMORJA S OTOCIMA 


U ovom dijelu Hrvatske prikazano je 65 dimnjaka u slijedećim mjestima: Brseć, 
Dubašnica, Hreljin, Kras, Malinska, Medveja, Medulin, Mošćenica, Opatija, Pazin, 
Poreč, Pula, Rasopasno, Rovinj, Selce, Sveti Vid i Vozilići. 


7.2.5. DIMNJACI DALMACIJE S OTOCIMA 

U ovom dijelu Hrvatske prikazano je 59 dimnjaka u slijedećim mjestima: 
Biograd, Brač, Brodarica, Hvar, Primošten, Skradin, Split, Šibenik, Topići, Trogir, Vis i 
Zadar. 


7.2.6. DIMNJACI DUBROVNIKA S OKOLICOM I OTOCIMA 

U ovom dijelu Hrvatske prikazano je 32 dimnjaka u slijedećim mjestima: 
Dubrovnik, Korčula, Lastovo, Orebić i Pelješac. 


8. ARHITEKTONSKA RJEŠENJA DANAS NA 
NOVOIZVEDENIM GRAĐEVINAMA 

Budući da završetak dimnjaka predstavlja krunu građevine i daje posebno 
oblikovno rješenje kompozicije zgrade, to su prisutna mnoga atraktivna rješenja. 

Da bi ova publikacija bila potpuna smatralo se da je poželjno prikazati pojedina 
rješenja, koja svojim neobičnim i atraktivnim oblicima dimnjaka čine ugodan vertikalni 
završetak zgrade. 

Prvi crteži male djece neizostavno uključuju dimnjak u kompoziciju kuće, bez 
čega ona ne bi imala svoju ukupnost. 

Na slijedećih 13 slika predstavljena su takva pojedina rješenja, koja zapravo 
fasciniraju oblikom. Projektanti - arhitekti, a isto tako i graditelji zaista su razigrali svoje 
ideje i svoju maštu s željom da zgradama daju što atraktivniji završetak. 

